****

**Hévízi Polgármesteri Hivatal**

**Felhívás szálláshely-szolgáltatók részére**

Hévíz városában a jelenlegi nyilvántartás alapján, 661 különböző típusú szálláshelyből 161 helyen végezték el a szálláshely-minősítését.

A turisztikai térségek fejlesztésének állami feladatairól szóló törvény végrehajtásáról szóló 239/2009. (X.20) Kormányrendelet 13. § (1a) értelmében**, a szálláshely-szolgáltató a szálláshely-minősítésben bekövetkezett változást** követően, valamint a szálláshely-minősítés megújítása során kiállított, a 6. § (2) bekezdés e) pontja szerinti dokumentumot haladéktalanul **köteles megküldeni a jegyzőnek**.

Ugyanezen § (2) bekezdése értelmében, a **jegyző** az adatokban történt változást a bejelentés alapján a **nyilvántartásba bejegyzi.**

A szálláshely-szolgáltatási tevékenységet folytatókról vezetett jegyzői nyilvántartás a szálláshely-szolgáltatási tevékenység típusának megjelölésén kívül a minőségi fokozatba sorolását is tartalmazza.

Fentiek alapján **kérjük** a minősített szálláshelyek kezelőit, hogy az e-Papír szolgáltatáson keresztül(<http://epapir.gov.hu> Hévíz Város Önkormányzat kiválasztásával), **küldjék be Hivatalunkhoz a szálláshely-minősítő szervezet által kiadott minősítő dokumentumot a jegyzői nyilvántartásba történő bejegyzés érdekében.**

Bővebb tájékoztatást a szálláshely minősítésről a <https://szallashelyminosites.hu> portálon és az [info@szallashelyminosites.hu](mailto:info@szallashelyminosites.hu) e-mail címen érhetnek el.

Hévíz, 2023. február 15.